**SAOPŠTENJE ZA JAVNOST**

30. januar 2025.

**Pristup pacijenata kvalitetnoj zdravstvenoj zaštiti: Prioritet u prekograničnoj oblasti Rumunija-Srbija, dobija podršku Evropske unije**

Uz podršku Evropske unije, Institut za kardiovaskularne bolesti u Temišvaru, u partnerstvu sa Opštom bolnicom „Sveti Luka” u Smederevu i Opštom bolnicom „Đorđe Joanović” u Zrenjaninu, realizuje ambiciozan projekat koji ima za cilj unapređenje infrastrukture javnog zdravlja u prekograničnom regionu Rumunija-Srbija. Projekat se fokusira na nabavku najsavremenije medicinske opreme, prenošenje znanja i obezbeđivanje pristupa pacijentima specijalizovanoj medicinskoj nezi za lečenje kardiovaskularnih bolesti.

**Jedinica za transplantaciju srca u Temišvaru**

„*U Temišvaru razvijamo namensku jedinicu za transplantaciju srca koja će ponuditi šansu za pacijente sa teškom srčanom insuficijencijom. Ova inicijativa će otvoriti nove horizonte za pacijente, pružajući kompleksna i integrisana rešenja*“, izjavila je dr Mihaela Valcovici tokom konferencije o početku projekta RORS00008 „Harmonizacija upravljanja kardiovaskularnim bolestima od prevencije do transplantacije srca u prekograničnom regionu“.

**Strateški zdravstveni projekat**

Sa budžetom od 5. miliona evra, od čega 85% sufinansira Evropska unija, ovaj prekogranični projekat deo je Interreg IPA programa Rumunija-Srbija. To je jedan od tri projekta od strateškog značaja (SIP) programa, sa primarnim ciljem poboljšanja kvaliteta života građana u županiji Timiš (Rumunija) i Podunavskom i Srednjebanatskom okrugu (Srbija). Projekat će modernizovati medicinsku infrastrukturu i produžiti životni vek pacijenata sa teškim kardiovaskularnim oboljenjima.

 „*33,5% stanovništva Evropske unije živi u pograničnim oblastima. Zbog toga Evropska komisija pozdravlja svaku mudru i promišljenu investiciju saradnje u zdravstvenom sektoru. Ovaj projekat ima ne samo lokalnu, već i evropsku dimenziju. On se bavi izazovima kao što su starenje stanovništva i potreba za digitalizacijom zdravstvenih usluga, sa kojima se suočava rumunsko-srpski pogranični region i Evropa u celini*“, izjavio je g-din Słavomir Tokarski, direktor za Interreg programe u Evropskoj komisiji.

**Konkretni rezultati za prekogranični region Rumunija-Srbija**

Projektna ulaganja uključuju najsavremeniju medicinsku opremu i specijalističke obuke za profesionalce iz tri partnerske institucije. Time će Institut za kardiovaskularne bolesti u Temišvaru, zajedno sa svojim partnerima u Smederevu i Zrenjaninu, ojačati otpornost zdravstvenog sistema u pograničnom području, obezbeđujući poboljšane medicinske usluge za pacijente.

**Početak Projekta**

Održan u Svečanoj sali Veća županije Timiš 30. januara 2025. godine, događaj je okupio lekare specijaliste, predstavnike javnih uprava iz Rumunije i Srbije i stručnjake programa. Događaj je učvrstio ideju da Evropska unija ostaje vitalni stub evropskog zdravstvenog sistema kroz politike koje promoviše.

\* \* \*

Program kohezione politike Evropske unije Interreg IPA Rumunija-Srbija 2021-2027 ima budžet od 74,5 miliona evra i finansira tri vrste projekata: projekte od strateškog značaja, velike infrastrukturne projekte, kao i projekte odabrane putem konkursa koji se odnose na zaštitu životne sredine i prilagođavanje klimatskim promenama, zdravstvo i obrazovanje, turizam i kultura i upravljanje granicom, koji će se sprovoditi u programskoj oblasti (Tamiš, Karaš-Severin, i Mehedinti u Rumuniji i šest okruga u Republici Srbiji: Severnobanatski, Srednjebanatski, Južnobanatski, Braničevski, Borski, Podunavski).

*Za više informacija kontaktirajte:*

*Dr Mihaela VALCOVICI – Project Manager, Email:* *office@cardiologie.ro* *Tel: +40740250950*